Kogt torsk
Kogt torsk er en dansk ret af torsk med hvide kartofler og sennepssovs. Særlig kendt er nytårstorsken nytårsaften.

Ved tilberedningen kommes laurbærblade og peberkorn i kogevandet. 
Eftersom der ikke er megen smag i torskekødet, serverer vi i Danmark altid mindst 4-6 tilbehørsdele til i små skåle.

Muligheder for tilbehør omfatter: stegte baconterninger, hakkede rå løg, syltede rødbeder i tern, hakkede hårdkogte æg, reven peberrod, kapers, pickles, hakket persille, fiskesennep, tern af røget spæk, asie, agurk, torskerogn, tern af kogt lever, dild, citronbåde, kogte gulerodstern og tern af rå peberfrugt.

Til kogt torsk kan der serveres hvidvin.

Referencer 

Mad fra Danmark
Madretter
Fiskeretter